cyanic-selkie/wikianc huggingface dataset:
สมเด็จพระราชินีอานาแห่งโรมาเนีย
ในโรมาเนีย
ในปี ค.ศ. 1992 สมเด็จพระราชินีอานาและสมเด็จพระราชาธิบดีมีไฮที่ 1 เสด็จเยือนโรมาเนียเป็นเวลา 3 วัน ซึ่งเป็นการเสด็จเยือนโรมาเนียครั้งแรกของพระราชินีแอนน์ จาก ค.ศ. 1993 ถึง ค.ศ. 1997 ถึงอย่างไรก็ตามเป็นการพยายามที่ซ้ำๆ พระราชาธิบดีมีไฮทรงถูกปฏิเสธที่จะให้เข้าประเทศโรมาเนียโดย คณะรัฐบาลโรมาเนียที่ทรงเป็นปริปักษ์ ระหว่างปีเหล่านี้ พระนางได้เสด็จเป็นตัวแทนพระสวามีไปยังประเทศต่างๆ เมื่อปี ค.ศ. 1997 ไม่มีข้อห้ามพระนางอานาและพระเจ้ามีไฮให้เสด็จเยือนโรมาเนีย รัฐบาลได้ให้พระราชวังอลิซาเบตาแด่พระองค์ ทั้งสองพระองค์ได้กลับคืนสู่รัฐท่ามกลางความเหมาะสม พระองค์ได้พำนักอยู่ที่ ปราสาทซาวาร์ซิน และปราสาทเปเรส
ปรียา ฉิมโฉม
ประวัติ
นางปรียา ฉิมโฉม เป็นบุตรี ของเจ้าพระยาธรรมศักดิ์มนตรี เสนาบดีกระทรวงธรรมการ เป็นบุตรีคนที่ 2 ที่เกิดกับหม่อมแม้นมารดา มีพี่น้องร่วมมารดา 4 คน และมีพี่น้องร่วมบิดาอีก 14 คน เมื่อวัยเด็กอยู่กับบิดามารดาและพี่น้องส่วนใหญ่ที่บ้านนางเลิ้ง ถนนหลานหลวง ศึกษาชั้นประถมและมัธยมถึงขั้นปีที่ 2 ซึ่งเป็นชั้นสูงสุดในขณะนั้น ที่โรงเรียนราชินี แล้วจึงย้ายมาเรียนที่โรงเรียนสตรีจุลนาค ซึ่งเป็นโรงเรียนที่ท่านบิดากับพี่สาวใหญ่ คือ คุณไฉไล เทพหัสดินฯ ก่อตั้งขึ้นที่ถนนหลานหลวงจนจบชั้นมัธยมปีที่ 8 แล้วจึงสอบเข้าศึกษาต่อที่คณะสถาปัตยกรรมศาสตร์ จุฬาลงกรณ์มหาวิทยาลัยเมื่อ พ.ศ. 2476
ชีวิตการทำงาน
ภายหลังเมื่อ ได้มีการจัดตั้งกองผังเมืองเป็นหน่วยงานภายในกรมโยธาเทศบาล (ชื่อในขณะนั้น) นางปรียาได้ย้ายไปสังกัดและเริ่มทำงานด้านการผังเมืองโดยเฉพาะขึ้นเป็นครั้งแรกในประเทศไทย และได้เลื่อนเป็นหัวหน้ากองผังเมืองในเวลาต่อมา และเมื่อแยกออกไปเป็นสำนักซึ่งเป็นกรมหนึ่งของกระทรวงมหาดไทย นางปรียาก็ได้รับการแต่งตั้งเป็นรองผู้อำนวยการสำนักและต่อมาเลื่อนเป็นผู้อำนวยการสำนัก (เทียบเท่าอธิบดี) ที่เป็นสตรีเป็นคนแรก ดูแลด้านการผังเมืองและการจัดทำผังเมืองรวม
พระราชพงศาวดารกรุงสยาม จากต้นฉบับของบริติชมิวเซียม
เนื้อหา
พระราชพงศาวดารฉบับนี้ มีบานแพนกสองแห่ง คือบานแพนกแรกกับบานแพนกแทรก บานแพนกแรกมีตั้งแต่ต้นเรื่อง ระบุว่า ในปี พ.ศ. 2350 กรมพระราชวังบวรฯ ทูลเกล้าถวายพระบาทสมเด็จพระพุทธยอดฟ้าจุฬาโลกเล่ม 1 จากนั้นเป็นประวัติเมืองสวรรคโลก โดยเนื้อความเหมือนกับพงศาวดารเหนือ ต่างตรงที่ฉบับบริติชมิวเซียมเนื้อความกระชับ สละสลวย และเข้าใจง่ายกว่า
กรดแอสปาร์ติก
กรดแอสปาร์ติก (Aspartic acid) ย่อว่า Asp หรือ D เป็นกรดอะมิโน-α ด้วยสูตรเคมี HOOCCH(NH2)CH2COOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า แอสปาร์เตต แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC
เวิลด์มิวสิก
เวิลด์มิวสิค (World music) มีความหมายถึงเพลงพื้นเมือง หรือเพลงโฟล์กในวัฒนธรรมต่าง ๆ ที่สร้างสรรค์และเล่นโดยนักดนตรีท้องถิ่น
ในทางตะวันตก คำว่า "เวิลด์มิวสิค" จะหมายถึงดนตรีที่ไม่ใช่ดนตรีจากทวีปอเมริกาเหนือและดนตรีอังกฤษ หรือเป็นดนตรีโฟล์กท้องถิ่น หรือดนตรีที่รวมเพลงท้องถิ่นหลายอย่าง ตัวอย่างของแนวเพลงเช่น ดนตรีเร้กเก้ในประเทศจาเมกาหรือละติน เป็นต้น ที่เติบโตจนแยกเป็นแนวเพลงเฉพาะ ดนตรีจีนหรือดนตรีแอฟริกา ก็ถูกจำแนกว่าเป็นเวิลด์มิวสิกเช่นกัน
ฟุตบอลชิงถ้วยพระราชทานคิงส์คัพ
ฟุตบอลชิงถ้วยพระราชทานคิงส์คัพ (King's Cup) เป็นการแข่งขันฟุตบอลระหว่างประเทศชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช โดยจัดขึ้นที่ประเทศไทย เริ่มจัดครั้งแรกในปี พ.ศ. 2511 และมีการจัดต่อเนื่องทุกปีจนถึงปัจจุบัน โดยในบางปีจะมีการรับเชิญทีมสโมสรมาร่วมแข่งด้วย ทีมที่ชนะสูงสุดคือฟุตบอลทีมชาติไทย (ทีมเจ้าภาพ) ซึ่งได้ไปถึง 15 สมัย
คิงส์คัพ ครั้งที่ 38
รอบพบกันหมด
รอบชิงชนะเลิศ
คิงส์คัพ ครั้งที่ 37
โดยในเดือนตุลาคมได้มีการวางแผน เชิญ 6 ประเทศร่วมแข่งขันร่วมกับทีมไทย 2 ทีม  ซึ่งรวมถึง  🇲🇲 ทีมชาติพม่า   ทีมชาติลาว และ 🇮🇩 ทีมชาติอินโดนีเซีย ที่ทางสมาคมฟุตบอลฯได้เปลี่ยนใจยกเลิกไป โดยทีมที่ร่วมแข่งขันนั้น ทีมชาติสิงคโปร์เป็นทีมที่มีอันดับโลกสูงสุด ตามอันดับของฟีฟ่า คืออันดับที่ 116 รองลงมาคือทีมไทย 125,  คาซัคสถาน 135, และ เวียดนาม 160
ประเทศแทนซาเนียในโอลิมปิก
ประวัติการแข่งขันกีฬาโอลิมปิกซึ่งแทนซาเนียได้เข้าร่วมอย่างเป็นทางการนั้น เป็นสถิติที่คงที่สำหรับนักกีฬาโอลิมปิกส่วนใหญ่ของประเทศ อย่างน้อยก็จนกระทั่งเมื่อไม่นานมานี้ ในช่วงไม่กี่ปีที่ผ่านมาแทนซาเนียเริ่มมีความหลากหลายของนักกีฬาที่เข้าร่วม แทนซาเนียเปิดตัวให้รู้จักในการแข่งขันว่ายน้ำโอลิมปิกในโอลิมปิกฤดูร้อน 2008 ที่ปักกิ่ง โดยมีทีมชุดใหญ่ ซึ่งรวมถึงนักกีฬาหญิงคนแรกของประเทศที่แข่งขันในกีฬานอกขอบเขตกรีฑาที่คุ้นเคยของประเทศ แทนซาเนียยังรวมทีมว่ายน้ำหญิงส่งไปโอลิมปิกฤดูร้อน 2012 ที่ลอนดอนด้วย แม้จะมีความหลากหลายในการเข้าร่วมการแข่งขันกีฬาโอลิมปิก แต่จำนวนนักกีฬาของทีมโอลิมปิกของประเทศยังคงมีน้อย
นาตาลี สติเบิร์ท
อัลบั้ม Cheer (พ.ศ. 2544)
รายชื่อเพลงที่มีส่วนร่วม
ดาวเทียมฮิปปาร์โคส
ภาพรวม
โชติมาตรปรากฏในสารบัฐแฟ้มนี้จำกัดอยู่ที่จนถึงอันดับ 12.4 แต่ดาวที่สว่างกว่าประมาณอันดับ 9 นั้นสังเกตได้ดีและมีความเที่ยงตรงสูง สำหรับดาวฤกษ์ที่สว่างกว่าอันดับ 9 ความเที่ยงตรงตามตำแหน่งและพารัลแลกซ์ดาวฤกษ์จะอยู่ที่ประมาณ 0.001 พิลิปดา โดยเฉลี่ย อย่างไรก็ตาม เนื่องจากความถี่และจำนวนการสังเกตการณ์จะแตกต่างกันไปตามตำแหน่งของดาวบนทรงกลมท้องฟ้า ความเที่ยงตรงจึงแตกต่างกันมาก เนื่องจากพารัลแลกซ์ดาวฤกษ์จะเป็น 1/d พิลิปดาสำหรับดาวฤกษ์ที่ระยะห่าง d พาร์เซก จากโลก ระยะทางถึงดาวฤกษ์ที่ระยะห่างไม่เกิน 100 พาร์เซกจึงคำนวณได้โดยมีข้อผิดพลาดน้อยกว่า 10% มีการสังเกตการณ์ดาวทั้งหมด 20,853 ดวงด้วยความเที่ยงตรงที่มีความคลาดเคลื่อน 10% หรือน้อยกว่า นอกจากนี้ ความเที่ยงตรงของการเคลื่อนที่เฉพาะคือประมาณ 0.001 พิลิปดา/ปี
ความสำเร็จและก้าวต่อไป
ที่ความเที่ยงตรงในการระบุตำแหน่งของดาวเทียมฮิปปาร์โคสนั้นดีมากพอโดยมีข้อผิดพลาด 10% หรือน้อยกว่านั้นคือสำหรับดาวฤกษ์ที่อยู่ห่างจากโลกประมาณ 100 พาร์เซก ซึ่งเป็นระยะทางที่สั้นมากเมื่อเปรียบเทียบกับขนาดของดาราจักรทางช้างเผือก นอกจากนี้ เนื่องจากตำแหน่งของดาวฤกษ์ค่อย ๆ เปลี่ยนไปเนื่องจากการเคลื่อนที่เฉพาะ ข้อผิดพลาดในตำแหน่งโดยประมาณของดาวปัจจุบันจึงเพิ่มขึ้นทุกปีเนื่องจากข้อผิดพลาดในการสังเกตของการเคลื่อนที่เฉพาะ ดังนั้นจึงจำเป็นต้องทำการสังเกตการณ์ใหม่ด้วยเที่ยงตรงที่สูงขึ้น แผนการที่ตามมาเพื่อการนี้ได้แก่ ดาวเทียมไกอา โดยองค์การอวกาศยุโรป และโครงการ JASMINE ที่นำโดยหอดูดาวแห่งชาติญี่ปุ่น
Similiclava
Similiclava เป็นสกุลของไนดาเรียที่อยู่ในวงศ์ Similiclavidae มีเพียงสปีชีส์เดียวคือ Similiclava nivea.
โฮง
โฮงในบทสูตรขวัญเฮือน
'' "...แบกขวานไปสิปล้ำถาก หาบ่ยากไม้เสาเฮือน ไปเป็นเดือนยามออกใหม่ เอาลำใหญ่ยูงยาง เอามีดถางเบิ่งฮอดเหง้า จั่งบอกเจ้ารุกขา หมู่เทวดาเฝ้าอยู่ เฮ็ดนำปู่ตามครูสอน ต้นมันงอนคดก่ง เผิ่นให้จ่งอย่าตัดมา บ่งามตาเอาไว้ก่อน หาเอาบ่อนลำสื่อปานเทียน เอาลำเหมือนเสาเมรุราช เอาเสาอาจดั่งโฮงอินทรา จั่งเอามาเป็นเสาเฮือนอยู่ ดีกว่าหมู่ไม้จิกไม้ฮัง จั่งมายังเสาเฮือนและเสาแฮก เจ้าจั่งแบกมาหา คันได้มาเก้ากำเก้าศอก เจ้าจั่งบอกเทพาขอเผิ่น มาเป็นโฮงนอนแผ่ ขอมาปลูกให้แม่นอนเย็น นอนกลางเว็นได้เงินหมื่น นอนตื่นให้ได้เงินแสน ทั้งได้แก้วได้แหวนหลายหลาก..." ''
สามหัวใจเสริมใยเหล็ก
และเรื่องสุดท้าย "ลูกไม้ลายรัก" ที่ได้ผู้จัดอย่าง แหม่ม ธิติมา สังขพิทักษ์ แห่งค่าย ฟีล กู๊ด เอ็นเทอร์เทนเม้นท์ ที่จับนางเอกหน้าหวาน ฝ้าย นันทนัช โล่ห์สุวรรณ ประกบคู่กับพระเอกน้องใหม่ล่าสุด ดรีม ณัฐนพ ชื่นหิรัญ มาถ่ายทอดเรื่องราวความรักต่างชนชั้นของสาวโรงงานตัดเย็บชุดชั้นในและหนุ่มนักเรียนนอกเจ้าของโรงงาน ซึ่งทั้ง 3 เรื่องจะสอดแทรกเรื่องราวการต่อสู้ชีวิต การสร้างกำลังใจของคนจากหลากหลายอาชีพ พร้อมเรื่องราวความรักของหนุ่มสาว และการฝ่าฟันอุปสรรคต่างๆ ของคนในอาชีพเล็กๆ สู่เป้าหมายที่ใฝ่ฝันไว้
เครื่องปฏิกรณ์นิวเคลียร์
การควบคุมการเกิดปฏิกิริยา
แท่งควบคุม (control rod) จะทำจากสารดูดซับนิวตรอน หรือที่เรียกว่า neutron poison จะถูกใช้ในการดูดซับนิวตรอน ถ้ามีการดูดซับนิวตรอนมากขึ้นในแกนควบคุมหมายความว่ามีนิวตรอนน้อยลงที่พร้อมจะทำให้เกิดปฏิกิริยาฟิชชัน ดังนั้น การดันแท่งควบคุมลึกเข้าไปในเครื่องปฏิกรณ์จะลดปฏิกิริยาฟิชชั่น การส่งออกพลังงานก็จะลดลงด้วย นั่นก็คือการดึงแท่งควบคุมขึ้นจะเพิ่มการส่งออกให้มากขึ้น
เครื่องปฏิกรณ์ในช่วงต้น
ในที่สุดเครื่องปฏิกรณ์นิวเคลียร์เทียมเครื่องแรก, Chicago Pile-1, ถูกสร้างขึ้นที่มหาวิทยาลัยชิคาโก, โดยทีมงานที่นำโดยเอนรีโก Fermi ในปลายปี 1942. ในเวลานั้น โครงการได้รับการกดดันเป็นปีโดยการเข้าร่วมในสงครามของสหรัฐ. โครงการเสาเข็มชิคาโกประสบความสำเร็จขั้น'มวลวิกฤต'ในวันที่ 2 ธันวาคม 1942 เวลา 15:25 น. โครงสร้างที่รองรับเครื่องปฏิกรณ์ทำจากไม้, ซึ่งรองรับเสาเข็ม (จึงเป็นที่มาของชื่อ)ทำด้วยบล็อกแกรไฟท์, ที่ภายในถูกฝังด้วยยูเรเนียมออกไซด์ธรรมชาติรูป 'pseudospheres' หรือ 'ลูกกลม'
ไม่นานหลังจากโครงการเสาเข็มชิคาโก, กองทัพสหรัฐได้พัฒนาเครื่องปฏิกรณ์นิวเคลียร์จำนวนมากสำหรับ'โครงการแมนฮัตตัน'ที่จะเริ่มในปี 1943 วัตถุประสงค์หลักสำหรับเครื่องปฏิกรณ์ขนาดใหญ่ที่สุด (ติดตั้งที่ Hanford ในรัฐวอชิงตัน) ก็คือเพื่อผลิตพลูโตเนียมจำนวนมากๆสำหรับอาวุธนิวเคลียร์ Fermi และ Szilard ยื่นจดสิทธิบัตรสำหรับเครื่องปฏิกรณ์ในวันที่ 19 ธันวาคม 1944 การอนุมัติถูกเลื่อนออกไปเป็นเวลา 10 ปีเพราะเป็นความลับของสงคราม
"โรงไฟฟ้​​านิวเคลียร์แห่งแรกของโลก" ถูกอ้างสิทธ์โดยสัญญลักษณ์ที่สถานที่ติดตั้งของ EBR-I, ซึ่งปัจจุบันเป็นพิพิธภัณฑ์ใกล้ Arco, รัฐไอดาโฮ. แต่เดิมเรียกว่า "Chicago Pile-5", มันดำเนินการภายใต้การดูแลของวอลเตอร์ ซินน์ สำหรับ'ห้องปฏิบัติการแห่งชาติอาร์กอน'. การทดลองกับเครื่องปฏิกรณ์แบบ LMFBR (liquid metal fast breeder reactor)นี้ดำเนินการโดย'คณะกรรมการพลังงานปรมาณูสหรัฐอเมริกา'ที่ผลิต 0.8 กิโลวัตต์ในการทดสอบครั้งหนึ่งเมื่อวันที่ 20 ธันวาคม 1951 และ 100 กิโลวัตต์ (ไฟฟ้า) ในวันรุ่งขึ้น, ด้วยการออกแบบที่มีกำลังการส่งออกที่ 200 กิโลวัตต์ (ไฟฟ้า)
ร็อคแมน 2 ความลับของดร.ไวลี่
ร็อคแมน 2:ความลับของดร.ไวลี่ (Rockman 2: The Mystery of Dr. Wily, Mega Man 2: Dr Wily's Mystery, ロックマン2 Dr.ワイリーの謎?) เป็นวิดีโอเกมในชุด ร็อคแมน ที่วางจำหน่ายในเดือนกรกฎาคม ค.ศ. 1989
ประเทศยูกันดาในโอลิมปิก
นักกีฬาชาวอูกันดาได้รับเหรียญรางวัลทั้งหมด 11 เหรียญ ทั้งในกีฬากรีฑาและมวยสากล
คณะกรรมการโอลิมปิกแห่งชาติของประเทศยูกันดาก่อตั้งขึ้นในปี พ.ศ. 2493 และได้รับการยอมรับจากคณะกรรมการโอลิมปิกสากลในปี พ.ศ. 2499
บัวบกโขด
อนุกรมวิธานและชื่อ
ชื่อทวินาม "Stephania erecta" ยังไม้ได้ถูกรับการชำระความกำกวมของชื่อชนิดอย่างเป็นทางการ (unresolved name) โดยทั่วไปอ้างอิงจากแหล่งข้อมูลที่เป็นที่ยอมรับ จัดให้ S. erecta เป็นชื่อพ้องของบัวกือ (Stephania pierrei)
แหล่งกระจายพันธุ์
มักขึ้นมากแถบภูเขาแถวภาคกลางและอีสานของไทย เช่นป่าแดง ป่าโคก หรือป่าแพะ เป็นป่าไม้ที่มีมากที่สุดในภาคตะวันออกเฉียงเหนือ ป่าชนิดนี้มักมีอยู่ทั่วไปทั้งที่ราบและที่เขาสูง มักเป็นดินทรายและดินลูกรัง ซึ่งจะมีสีค่อนข้างแดง ป่าชนิดนี้ขึ้นอยู่ในพื้นที่ที่เป็นเนินที่ชาวบ้านเรียกกันว่า โคก จึงได้ชื่อว่า ป่าโคก เป็นป่าโปร่ง มีต้นไม้ขนาดเล็กและขนาดกลางขึ้นอยู่กระจัดกระจาย ไม่รกทึบ มีหญ้าชนิดต่าง ๆ ขึ้นอยู่ทั่วไปโดยเฉพาะหญ้าเพ็กและไผ่ชนิดต่างๆ ทุก ๆ ปีจะมีไฟไหม้ป่าชนิดนี้ พรรณไม้ที่ขึ้นในป่าชนิดนี้ ได้แก่ เต็ง รัง เหียง พลวง กราด มะขามป้อม พะยอม และ "บัวบกโคก" เป็นต้น
บริการสุขภาพในประเทศจีน
ระบบบริการสุขภาพในปัจจุบัน
เมืองใหญ่ ๆ ทุกเมืองในประเทศจีนล้วนมีโรงพยาบาลเฉพาะทางต่าง ๆ และมีความพร้อมด้วยอุปกรณ์ที่ทันสมัย ประชาชนในเขตเมืองไม่ได้มีประกันสุขภาพโดยไม่เสียค่าใช้จ่ายของรัฐบาลเหมือนในชนบท ดังนั้นประชาชนเขตเมืองต้องจ่ายค่ารักษาพยาบาลด้วยตนเองทั้งหมดหรือซื้อประกันสุขภาพให้ตนเอง คุณภาพของโรงพยาบาลในประเทศยังมีความแตกต่างกันมาก บริการทางการแพทย์ที่ดีที่สุดในประเทศจีนนั้นบริการโดยการร่วมทุนระดับนานาชาติ มีบริการทางการแพทย์และเครื่องมือทางการแพทย์ในระดับตะวันตกพร้อมด้วยบุคลากรในระดับสากล ซึ่งมีเฉพาะในปักกิ่ง, เซี่ยงไฮ้, กว่างโจว, เชินเจิ้น และเมืองใหญ่อื่น ๆ สองสามเมือง ซึ่งมีค่าบริการที่สูงมาก โดยบางบริการอาจมีค่าบริการที่สูงกว่าในโรงพยาบาลรัฐสิบเท่า สถานพยาบาลของรัฐนั้นมีให้บริการในทุกเมืองของจีน และคุณภาพก็แตกตางกันไปตามแต่ละเมือง ระดับดีที่สุดมักมีในโรงพยาบาลขนาดใหญ่ประจำเมือง รองลงมาคือคลินิกขนาดเล็กประจำเขต โรงพยาบาลรัฐในเมืองใหญ่ ๆ มักมีหอผู้ป่วยที่เรียกว่า "วอร์ดวีไอพี" (V.I.P. wards; gāogàn bìngfáng ซึ่งเป็นส่วนที่ให้บริการโดยบุคลากรที่มีประสบการณ์และทักษะสูง รวมทั้งพร้อมด้วยเครื่องมือและอุปกรณ์ที่ใหม่อย่างมีเหตุผล นอกจากนี้วอร์ดวีไอพีส่วนมากยังมีความพร้อมที่จะให้บริการแก่ชาวต่างชาติด้วยบุคลากรทางการแพทย์ที่สามารถสื่อสารภาษาอังกฤษได้ และมีค่าบริการที่สูงกว่าวอร์ดทั่วไป แต่ถือว่าถูกกว่ามาตรฐานของบริการในตะวันตก นอกจากบริการทางการแพทย์แบบสมัยใหม่แล้ว การแพทย์แผนจีนก็เป็นที่ใช้กันอย่างแพร่หลาย และมีโรงพยาบาลหรือคลินิกการแพทย์แผนจีนกระจายตัวอยู่ทั่วประเทศ
เจ้าหญิงยัสมิน ปาห์ลาวี มกุฎราชกุมารีแห่งอิหร่าน
การเมือง
เจ้าหญิงยัสมิน ปาห์ลาวี ได้รับการสนับสนุนจากแกนนำของขบวนการเรียกร้องประชาธิปไตยในอิหร่าน ที่ปรากฏที่ชุมนุมเรียกร้องประชาธิปไตยหลายที่เกิดขึ้นหลังจากการเปลี่ยนแปลงการเลือกตั้ง 2009 ในอิหร่าน
เจเรเมน เลนส์
เลนส์เริ่มต้นอาชีพกับสโมสรอาเซ็ด โดยมีช่วงที่ถูกปล่อยยืมตัวให้กับเอ็นอีซี ต่อมาใน ค.ศ. 2010 เขาย้ายไปเปเอสเฟ ซึ่งเขาได้พาทีมชนะเลิศ KNVB Cup ในฤดูกาล 2011–12 และต่อมาใน ค.ศ. 2013 เขาเซ็นสัญญากับดือนามอกือยิว ซึ่งเขาได้พาทีมชนะเลิศยูเครเนียนคัพในฤดูกาลแรกที่เขาได้ลงเล่น และในฤดูกาลที่สอง เขาพาทีมคว้าดับเบิลแชมป์ และในเดือนกรกฎาคม ค.ศ. 2015 เขาเซ็นสัญญากับซันเดอร์แลนด์
สโมสร
เปเอสเฟ
เดวี บอย สมิธ จูเนียร์
ปี 2010 ฮาร์ต สมิธ สามารถคว้าแชมป์แท็กทีมยูนิฟายด์คู่กับไทสัน คิดมาได้สำเร็จ โดยตั้งชื่อทีมเดอะฮาร์ทไดนาสตี้ ต่อมาพวกเขาก็เสียแชมป์ไปให้กับดรูว์ แม็กอินไทร์และโคดี โรดส์ในไนท์ออฟแชมเปียนส์ (2010) ต่อมาเขากับไทสัน คิดได้แตกทีมกันในที่สุด ในปี 2011 ฮาร์ต สมิธได้ปล้ำแมตช์สุดท้ายใน WWE ในศึก Superstars โดยเจอกับแซค ไรเดอร์ แต่เขาก็แพ้ไป หลังจากนั้นเขาก็ได้ถูกไล่ออกจาก WWE ในวันที่ 5 สิงหาคม ค.ศ. 2011 และเขาได้ประกาศทาง Facebook ว่าเขาจะไปปล้ำที่ประเทศญี่ปุ่น
อูนีโอเนกัลโชซัมป์โดเรีย
ประวัติ
ซัมป์โดเรีย พ่ายแพ้ในการดวลจุดโทษกับลาซิโอ ในรอบชิงถ้วยโคปาอิตาเลียน่าปี 2008/2009 ซึ่งเป็นการเข้าชิงครั้งแรกในรอบ14ปีทีเดียว หลังจากเมื่อปี 1993/1994ซามโดเรีย ได้เข้าชิงถ้วยนี้กับ อังคอน่า และชนะไปอย่างท่วม
Aquaumbra
Aquaumbra เป็นสกุลของปะการังที่อยู่ในวงศ์ Aquaumbridae มีเพียงสปีชีส์เดียวคือ Aquaumbra klapferi.
คริษฐา สังสะโอภาส
ประวัติ
เข้าสู่วงการบันเทิงจากประกวด Ray Idol 2014 ได้รางวัลรองชนะเลิศอันดับ 2 หลังจากนั้นได้มีโอกาสไปแคสติ้งที่บริษัทสามเศียร และได้แสดงละครพื้นบ้านเรื่องแรก แก้วหน้าม้า และต่อมากับเรื่อง สี่ยอดกุมาร, เทพสามฤดู และมีผลงานภาพยนตร์เรื่องแรกเรื่อง ฮักเถิดเทิง กำหนดเข้าฉายในโรงภาพยนตร์ในปี2563
บันทึกว่าด้วยขนบธรรมเนียมประเพณีของเจนละ
งานต้นฉบับภาษาจีน
หนังสือเล่มนี้บันทึกเรื่องราวเกี่ยวกับกัมพูชาโดย โจว ต๋ากวาน ซึ่งเป็นส่วนหนึ่งของคณะผู้แทนทางการทูตอย่างเป็นทางการที่โทโมร์ ข่าน (จักรพรรดิยฺเหวียนเฉิงจง) ส่งเข้ามาใน ค.ศ. 1296 เพื่อส่งมอบพระราชกฤษฎีกาจากจักรพรรดิเฉิงจงให้กับพระเจ้าศรีนทรวรมันที่ 1 กษัตริย์เขมรในเวลานั้น ไม่แน่ชัดว่าเขียนเสร็จเมื่อใด แต่เขียนขึ้นภายใน 15 ปีที่โจวกลับสู่จีนใน ค.ศ. 1297 อย่างไรก็ตาม งานที่หลงเหลืออยู่ในปัจจุบันเชื่อว่าเป็นฉบับตัดทอน ซึ่งอาจจะเป็นเพียงประมาณหนึ่งในสามของงานต้นฉบับเท่านั้น
อำเภอบึงสามัคคี
ประวัติ
ท้องที่อำเภอบึงสามัคคีเดิมเป็นส่วนหนึ่งของอำเภอขาณุวรลักษบุรี ทางราชการได้แบ่งพื้นที่การปกครองออกมาโดยตั้งเป็น กิ่งอำเภอบึงสามัคคี ตามประกาศกระทรวงมหาดไทยเมื่อวันที่ 30 เมษายน พ.ศ. 2537 และต่อมาได้มีพระราชกฤษฎีกายกฐานะขึ้นเป็น อำเภอบึงสามัคคี ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน
การเข้ารหัสทางประสาท
อัตรานับศักยะงาน (Spike-count rate)
แต่ก็มีหลักฐานที่เพิ่มขึ้นเรื่อย ๆ ว่า อย่างน้อยที่สุด เซลล์เพอร์คินจีในสมองน้อย ก็ไม่ได้เข้ารหัสข้อมูลด้วยอัตราการยิงสัญญาณเท่านั้น แต่ด้วยเมื่อไร (timing) และระยะ (duration) ที่ไม่ยิงสัญญาณคืออยู่เฉย ๆ ด้วย
การเข้ารหัสโดยเวลาในระบบรับความรู้สึก
ในการศึกษาสมองกลีบหน้าของไพรเมต รูปแบบทางเวลาที่ละเอียดแม่นยำเป็นระยะเวลาสั้น ๆ เพียงไม่กี่มิลลิวินาทีจะพบทั่วกลุ่มเซลล์ประสาท ซึ่งมีสหสัมพันธ์กับพฤติกรรมเกี่ยวกับการแปลข้อมูลบางอย่าง แม้นักวิทยาศาสตร์ยังกำหนดรายละเอียดไม่ค่อยได้ แต่ก็อาจอธิบายได้ว่า เป็นผลพลอยได้ในระบบต่าง ๆ ของเปลือกสมองที่ใช้ข้อมูลขาเข้าร่วมกัน หรืออาจเพื่อเพิ่มความเร็วในการแปลผลของเปลือกสมองโดยไม่ได้ข้อมูลอะไรเพิ่ม
เหมือนกับระบบการเห็น ใน mitral cell ของป่องรับกลิ่นในหนูหริ่ง ระยะเวลาของศักยะงานแรกจากการดมกลิ่น (คือระยะแฝง) ดูเหมือนจะเข้ารหัสข้อมูลจำนวนมากเกี่ยวกับกลิ่น กลยุทธ์การใช้ระยะแฝงทำให้สามารถระบุกลิ่นและมีพฤติกรรมตอบสนองต่อกลิ่นนั้นได้เร็ว นอกจากนั้น mitral cell ยังมีรูปแบบการส่งสัญญาณโดยเฉพาะ ๆ ต่อกลิ่นต่าง ๆ ข้อมูลเช่นนี้อาจช่วยระบุกลิ่นบางชนิด แต่อาจไม่จำเป็นต้องมี เพราะอัตราของศักยะงานในช่วงที่สัตว์ดมกลิ่นก็สามารถทำให้ระบุกลิ่นได้แล้ว
การเข้ารหัสโดยเฟสที่ยิงสัญญาณ (Phase-of-firing code)
การเข้ารหัสตามเฟสยังพบในเปลือกสมองส่วนการเห็นที่มีการกวัดแกว่งความถี่สูงด้วย ภายในรอบของการกวัดแกว่งพิสัยแกมมา (30-70&npbs;เฮิรตซ์) เซลล์ประสาทแต่ละตัวจะมีช่วงที่มักจะยิงสัญญาณ เพราะเหตุนี้ กลุ่มนิวรอนทั้งหมดจึงสร้างขบวนศักยะงานที่มีระยะยาวถึงประมาณ 15 มิลลิวินาที
การเข้ารหัสโดยกลุ่ม (Population coding)
ยกตัวอย่างเช่น ในเขตการเห็นของสมองกลีบขมับส่วนใน (Medial temporal lobe, MT) นิวรอนจะประมวลผลกำหนดโดยทิศทางที่สิ่งเร้าเคลื่อนที่โดยเฉพาะ ๆ. ในการตอบสนองต่อวัตถุที่กำลังเคลื่อนที่ไปยังทิศทางหนึ่งโดยเฉพาะ ๆ นิวรอนจำนวนมากใน MT จะยิงสัญญาณแบบมีเสียงรบกวน โดยมีรูปแบบเป็นระฆังคว่ำตลอดทั้งกลุ่ม แต่ทิศทางของวัตถุก็ยังสามารถกำหนดได้จากการทำงานของนิวรอนทั้งกลุ่ม ซึ่งทนต่อความผันผวนของสัญญาณจากนิวรอนเดี่ยว ๆ
การเข้ารหัสโดยกลุ่มยังมีข้อดีอื่น ๆ อีกด้วย รวมทั้งการลดความไม่แน่นอนเนื่องจากความผันแปรได้ทางสถิติ และสมรรถภาพในการเป็นตัวแทนลักษณะสิ่งเร้าต่าง ๆ พร้อม ๆ กัน วิธีนี้ยังเร็วกว่าการเข้ารหัสโดยอัตรา และสามารถสะท้อนความเปลี่ยนแปลงของสิ่งเร้าได้แทบทันที นิวรอนแต่ละตัวในกลุ่มมักจะตอบสนองสิ่งเร้าที่ต่าง ๆ แต่คาบเกี่ยวกัน ดังนั้น นิวรอนจำนวนหนึ่งแต่ไม่ทั้งหมดก็จะตอบสิ่งเร้าหนึ่ง ๆ
การเข้ารหัสโดยสหสัมพันธ์ (Correlation coding)
ค่าสหสัมพันธ์สามารถให้ข้อมูลที่ไม่ได้อยู่ในอัตราการยิงสัญญาณโดยเฉลี่ยของนิวรอนสองคู่ ตัวอย่างหนึ่งก็คือ เปลือกสมองส่วนการได้ยินของมาโมเสทที่ได้ยาชาแล้ว ซึ่งเสียงโทนเดียวจะทำให้เกิดศักยะงานที่มีสหสัมพันธ์กันจำนวนมากขึ้น แต่ก็ไม่ได้เพิ่มอัตราการยิงสัญญาณโดยเฉลี่ยระหว่างนิวรอนเป็นคู่ ๆ
การเข้ารหัสแบบน้อยเซลล์ (Sparse coding)
การเข้ารหัสแบบน้อยเซลล์ก็คือลักษณะสิ่งเร้าแต่ละอย่างจะเข้ารหัสโดยการทำงานอย่างเต็มที่ของนิวรอนเป็นจำนวนน้อย คือ จะมีกลุ่มนิวรอนย่อย ๆ ที่ทำงานตอบสนองต่อลักษณะสิ่งเร้าที่ต่างกัน
Linear generative model
แบบจำลองของการเข้ารหัสแบบน้อยเซลล์มักจะเป็นแบบ linear generative model (แบบจำลองเพิ่มพูนเชิงเส้น) ในแบบจำลองนี้ เครื่องหมายจะรวมกันแบบผลรวมเชิงเส้นเพื่อประมาณข้อมูลขาเข้า
โดยรูปนัยก็คือ สำหรับเซตเวกเตอร์จำนวนจริงที่เป็นข้อมูลเข้าและมีมิติ k (k-dimensional set of real-numbered input vectors) คือ เป้าหมายของการเข้ารหัสโดยน้อยเซลล์ก็คือเพื่อกำหนดเวกเตอร์ฐานหลักที่มีมิติ k และมีจำนวน n (n k-dimensional basis vectors) คือ พร้อมกับเวก์เตอร์มากเลขศูนย์ที่มีมิติ n (sparse n-dimensional vector) เวกเตอร์หนึ่ง ที่เป็นน้ำหนักหรือสัมประสิทธิ์สำหรับแต่ละเวกเตอร์ขาเข้า เพื่อให้ผลรวมเชิงเส้นของเวกเตอร์ฐานหลักในสัดส่วนที่กำหนดโดยสัมประสิทธิ์ มีผลเป็นค่าใกล้ ๆ กับเวกเตอร์ขาเข้า คือ
แอร์ซอฟต์กัน
ซองกระสุน
มีอยู่ 3 ประเภทดังนี้
รูปแบบการเล่น
โดยทั่วไปแล้ว กีฬาบีบีกันนั้นมีวิธีการเล่นคล้ายกับกีฬาเพนต์บอล คือยิงกระสุนให้ถูกตัวผู้เล่นอีกฝ่าย แต่ต่างกันตรงที่กระสุนของบีบีกันนั้นไม่มีสี ไม่ทิ้งรอย ดังนั้นผู้เล่นที่รู้สึกตัวว่าถูกยิงไม่ว่าส่วนใดของร่างกาย ให้ถือว่าถูกยิง และจะต้องออกจากเกม เว้นแต่กติกากำหนดไว้เป็นอย่างอื่น
เจเน็ต จี. ทราเวล
ชีวิตตอนต้นและการศึกษา
เธอเกิดใน ค.ศ. 1901 โดยเป็นลูกของจอห์น วิลลาร์ด และเจเน็ต เอลิซา (เดวิดสัน) ทราเวล โดยได้รับอิทธิพลอย่างมากจากอาชีพแพทย์ของบิดา ทราเวลได้ตัดสินใจที่จะประกอบอาชีพด้านการแพทย์ กระทั่งในเดือนมิถุนายน ค.ศ. 1929 ที่นครนิวยอร์ก เจเน็ตแต่งงานกับจอห์น วิลเลียม กอร์ดอน เพาเวล ซึ่งเป็นที่ปรึกษาการลงทุน พวกเขามีลูกสาวสองคน ได้แก่ เจเน็ตและเวอร์จิเนีย ครั้นอายุได้ 95 ปี ทราเวลเสียชีวิตด้วยภาวะหัวใจล้มเหลวที่บ้านของเธอในนอร์แทมป์ตัน รัฐแมสซาชูเซตส์
แอร์ซอฟต์กัน
Military Simulation
แปลได้ตรงตัวเลยก็คือการจำลองการรบ ซึ่งจะมีกฎที่เข้มงวดและเน้นความสมจริงมากกว่า Survival Game เป็นอย่างมาก
เกาะอูเซอด็อม
อูเซอด็อม (Usedom, ) หรือ อุซนัม (Uznam, ) เป็นเกาะในทะเลบอลติก ของประเทศโปแลนด์และเยอรมนี ตั้งอยู่ระหว่างซาเลชเชซีงสกีลากูนกับอ่าวพอเมอเรเนียน เกาะส่วนใหญ่อยู่ในเขตฟอร์พ็อมเมิร์น-ไกรฟส์วัลท์ของรัฐเมคเลินบวร์ค-ฟอร์พ็อมเมิร์น ยกเว้นส่วนตะวันออกที่เป็นเมืองชฟีนออูอีชเช ที่เป็นของโปแลนด์ พื้นที่รวมของเกาะคือ 445 ตร.กม. (เยอรมนี 373 ตร.กม. และ โปแลนด์ 72 ตร.กม.) ประชากรมี 76,500 คน (เยอรมนี 31,500 คน และโปแลนด์ 45,000 คน)
มูฟวี่ 43 มหกามป่วน XXX
มูฟวี่ 43 มหกามป่วน XXX (Movie 43) เป็นภาพยนตร์คอมเมดี้สัญชาติอเมริกันที่ออกฉายในปี ค.ศ. 2013 กำกับและอำนวยการสร้างโดย ปีเตอร์ ฟาร์เรลลี และเขียนบทโดย ร็อคกี้ รุสโซ และ เจเรมี โซเซนโก เป็นต้น ภาพยนตร์เรื่องนี้มีโครงเรื่องที่แตกต่างกันถึงสิบสี่เรื่องโดยผู้กำกับแต่ละคนรวมถึง เอลิซาเบท แบงส์, สตีเวน บริลล์, สตีฟ คารร์, รัสตี้ คันดิฟฟ์, เจมส์ ดัฟฟี, กริฟฟิน ดันน์, แพทริก ฟอร์สเบิร์ก, เจมส์ กันน์, บ๊อบ โอเดนเคิร์ค, เบร็ต แรตเนอร์, วิล เกรแฮม และ โจนาธาน ฟาน ทูลเลเคน นำแสดงโดย เอลิซาเบท แบงส์, คริสเตน เบล, แฮลลี เบร์รี, เจอราร์ด บัตเลอร์, เซท แมคฟาร์เลน, เลสลีย์ บิ๊บบ์, เคต บอสเวิร์ท, จอช เดอเมล, แอนนา ฟาริส, ริชาร์ด เกียร์, เทอร์เรนซ์ ฮาวเวิร์ด, ฮิว แจ็กแมน, จอห์นนี นอกซ์วิลล์, จัสติน ลอง, คริสโตเฟอร์ มินท์ซ-พลาสส์, โคลอี เกรซ มอเรตซ์, คริส แพร็ตต์, เลียฟ ชไรเบอร์, ฌอนน์ วิลเลียม สก็อตต์, เอมมา สโตน, เจสัน ซูเดคิส, อูมา เธอร์แมน, เนโอมี วอตส์ และ เคต วินสเล็ต นอกจากนี้ยังมี จูเลียน มัวร์, โทนี ชาลู และ แอนทอน เยลชิน มาร่วมแสดงในฉากที่ถูกตัดออกในรูปแบบดีวีดีและบลูเรย์
ชากีรา
ชีวิตในวัยเด็ก
แม้ชากีราจะใช้ภาษาสเปนเป็นหลัก แต่เธอก็สามารถใช้ภาษาอังกฤษและภาษาโปรตุเกสได้ดี รวมถึงสามารถใช้ภาษาอิตาลี, ภาษาฝรั่งเศสได้บ้าง
โคเรียทาวน์
โอซะกะ
มีชาวเกาหลีมากกว่า 90,000 คน อาศัยอยู่ในเมืองโอซากะ
ชากีรา
ชีวิตในวัยเด็ก
เมื่อตอนอายุ 10 ปี ชากีราชนะการแข่งขันคว้าตำแหน่งชนะเลิศในการประกวดร้องเพลงในระดับท้องถิ่นและระดับชาติ และได้เป็นตัวแทนไปร่วมงานเทศกาลเพลงโอตีที่ประเทศสเปน แต่งานจำกัดอายุไว้ที่ 16 ปี จึงทำให้ชากีราไม่สามารถเข้าร่วมงานได้ ต่อมาเมื่ออายุ 13 ปี เธอได้ย้ายไปอยู่ที่กรุงโบโกตาเพื่อทำอาชีพนางแบบ และได้เซ็นสัญญากับโซนีมิวสิกโคลอมเบีย เมื่ออายุ 13 ปี ออกผลงานชื่ออัลบั้ม Magia และต่อมาออกผลงานชุดที่ 2 คือ Peligro
สหพันธ์กีฬายิงปืนนานาชาติ
ประวัติ
การแข่งขันยิงปืนนานาชาติได้เริ่มขึ้นเมื่อครั้งที่มีการแข่งขันกีฬายิงปืนในโอลิมปิกฤดูร้อน 1896 และรายการชิงแชมป์โลกที่จัดขึ้นครั้งแรกใน ค.ศ. 1897 อย่างไรก็ตาม การแข่งขันเหล่านี้ก็มิได้มีองค์กรที่ควบคุมดูแลจนกระทั่ง ค.ศ. 1907 เมื่อแปดชาติพันธมิตรได้ร่วมกันก่อตั้งสหพันธ์ขึ้น จากนั้นไม่นานก็ได้เรียกสหพันธ์นี้ว่า Union International de Tir (UIT)  (เป็นภาษาฝรั่งเศส หมายถึง สหพันธ์ยิงปืนนานาชาติ และในบางครั้งเรียกในชื่อภาษาอังกฤษ ว่า ISU) และใช้ชื่อนี้กระทั่งเปลี่ยนเป็นชื่อปัจจุบันใน ค.ศ. 1998
นิกัลยา ดุลยา
ประวัติ
ก่อนที่จะเข้าศึกษาต่อที่กรุงเทพฯในระดับปริญญาตรี เอกการบัญชี คณะบริหารธุรกิจ มหาวิทยาลัยราชภัฏสวนสุนันทา ปริญญาโท บริหารการศึกษา คณะศึกษาศาสตร์ มหาวิทยาลัยกรุงเทพธนบุรี และปริญญาบัณฑิต ป.บัณฑิตมหาวิทยาลัยราชภัฏสวนดุสิต
เพอร์ซีย์ แจ็กสัน กับอาถรรพ์ทะเลปีศาจ (ภาพยนตร์)
เพอร์ซีย์ แจ็กสัน กับ อาถรรพ์ทะเลปีศาจ (Percy Jackson & the Olympians: Sea of Monsters) เป็นภาพยนตร์แนวผจญภัยแฟนตาซีจากสหรัฐอเมริกา กำกับโดย Thor Freudenthal เข้าฉายครั้งแรกเมื่อวันที่ 7 สิงหาคม พ.ศ. 2556 ความยาว 107 นาที จัดจำหน่ายโดย บริษัท ทเวนตี้ เซนทูรี ฟอกซ์ นำแสดงโดย โลแกน เลอร์แมน มารับบท เพอร์ซีย์ แจ็กสัน โดยภาพยนตร์เรื่องนี้ถูกสร้างขึ้นมาจากนวนิยายชุดเพอร์ซีย์ แจ็กสัน เขียนโดยนักเขียนชาวอเมริกัน ริก ไรออร์ดัน
เจ้าหญิงฟาราห์ ปาห์ลาวี
เจ้าหญิงฟาราห์ ปาห์ลาวี (เปอร์เซีย: شاهبانو فرح ) (ประสูติ 17 มกราคม พ.ศ. 2547-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง
แอมเวย์
แอมเวย์ประเทศไทย
แอมเวย์ประเทศไทยได้ถือกำเนิดเมื่อวันที่ 4 พฤษภาคม พ.ศ. 2530 สำนักงานใหญ่แห่งแรกตั้งอยู่บนถนนเพชรบุรีตัดใหม่ แขวงคลองตัน เขตคลองเตย กรุงเทพมหานคร ด้วยพื้นที่ 700 ตารางเมตร มีพนักงาน 10 คน มีผลิตภัณฑ์จำหน่ายเพียง 7 ชนิด สินค้าที่โด่งดังที่สุดก็คือ LOC และ SA8 หลังจากนั้นแอมเวย์ประเทศไทยได้เติบโตอย่างต่อเนื่อง จนปัจจุบัน สำนักงานใหญ่ตั้งอยู่บนถนนรามคำแหงกรุงเทพมหานคร และมีร้านสะดวกซื้อแอมเวย์ ช็อป และมีผลิตภัณฑ์คุณภาพจำหน่าย
โบลคาดา
โบลคาดา (Блока́да) เป็นภาพยนตร์อิงประวัติศาสตร์สหภาพโซเวียต 4 ภาค มีเนื้อเรืองเกี่ยวกับการล้อมเลนินกราด ภาพยนตร์สร้างจากนวนิยายชื่อเดียวกันของ Aleksandr Chakovsky กำกับโดย มีฮาอิล เยียร์ชอฟ ภาคที่หนึ่งและสองออกฉายในวันที่ 17 กุมภาพันธ์ ค.ศ. 1975 และภาคที่สามและสี่ออกฉายในวันที่ 24 เมษายน ค.ศ. 1978
ระบบขนส่งมวลชนเร็ว
สถานี
สถานีเป็นจุดจอดของรถไฟฟ้าเพื่อใช้ขนส่งผู้คน ซึ่งจะมีเครื่องจำหน่ายบัตรโดยสาร ส่วนชานชาลาของแต่ละสถานีอาจแตกต่างกันไป เช่น ชานชาลาด้านข้าง ชานชาลาเกาะกลาง สถานีใต้ดินมักจะแบ่งเป็น 2 ชั้น บางสถานีจะอยู่ลึกมาก ต้องใช้บันไดเลื่อนที่ยาวเป็นพิเศษ ในบางสถานีจะมีศูนย์การค้าอยู่ด้วย ส่วนสถานีแถบชานเมือง จะมีอาคารจอดแล้วจร เพื่อให้ผู้ที่มาใช้บริการได้จอดรถส่วนตัว
ยูฟ่าแชมเปียนส์ลีก ฤดูกาล 2014–15
วันแข่งขันในแต่ละรอบ
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง ประเทศสวิตเซอร์แลนด์.
รอบคัดเลือกรอบแรก
รอบคัดเลือกรอบแรก และรอบสอง มีการจับสลากการแข่งขันในวันที่ 23 มิถุนายน พ.ศ. 2557. โดยนัดแรกเล่นในวันที่ 1 และ 2 กรกฎาคม, และนัดที่สอง เล่นในวันที่ 8 กรกฎาคม พ.ศ. 2557.
รอบคัดเลือกรอบสอง
การแข่งขันนัดแรก เล่นในวันที่ 15 และ 16 กรกฎาคม และนัดที่สอง ในวันที่ 22 และ 23 กรกฎาคม พ.ศ. 2557
อีออน ฟลักซ์ สวยเพชฌฆาต
การตอบรับ
ถึงแม้ปีเตอร์ ชาน ยังมองภาพยนตร์ในแง่ดีและภูมิใจที่ได้ควบคุมการผลิตทั้งหมด แต่ในท้ายที่สุดเขาก็ออกมาบอกว่า "มันช่างเป็นการล้อเลียนที่น่าขยะแขยง" "ผมรู้สึกไม่มีความสุขเลยเมื่อผมอ่านต้นฉบับของภาพยนตร์เมื่อ 4 ปีก่อน และผู้คนในโรงภาพยนตร์ทำให้ผมรู้สึกไร้ประโยชน์ น่าละอายและเสียใจ" แล้วคณะผู้สร้างก็ออกมาอ้างว่าพวกเขาต้องการฉบับดั้งเดิมมากกว่าอีกทั้งพวกเขาก็ไม่ได้ชี้แจ้งเกี่ยวกับต้นฉบับให้สาธารณชน ท้ายที่สุดทางคณะผู้ถ่ายทำได้ตักสินใจตัดต่อภาพยนตร์ใหม่โดยเพิ่มช่วงของภาพยนตร์ต้นฉบับเกือบ 30 นาที
กอเทนเบิร์ก
ประวัติ
ในคริสต์ศตวรรษที่ 18 การตกปลาเป็นอุตสาหกรรมซึ่งมีความสำคัญมากที่สุด อย่างไรก็ตามใน ค.ศ. 1731 Swedish East India Company ถูกก่อตั้งขึ้น เป็นผลให้เมืองเฟื่องฟูจากการค้าขายระหว่างประเทศ โดยเฉพาะการค้าขายกับประเทศจีนซึ่งให้กำไรสูง
ภูมิศาสตร์
กอเทนเบิร์กตั้งอยู่บนชายฝั่งตะวันตกของทางตะวันออกเฉียงใต้ของประเทศสวีเดน อยู่กึ่งกลางระหว่างโคเปนเฮเกน เมืองหลวงของประเทศเดนมาร์ก และออสโลเมืองหลวงของประเทศนอร์เวย์ การที่เมืองตั้งอยู่บนปากแม่น้ำเยอตาส่งผลให้เมืองเติบโตเป็นเมืองทางการค้าที่มีความสำคัญ หมู่เกาะของกอเทนเบิร์กประกอบไปด้วยหินและหน้าผา กระแสน้ำอุ่นกัลฟ์สตรีมทำให้เมืองมีภูมิอากาศค่อนข้างอุ่นและมีฝนตกค่อนข้างบ่อย เป็นเมืองใหญ่ที่สุดอันดับสองของประเทศสวีเดนรองจากสต็อกโฮล์ม
อากาศ
กอเทนเบิร์กมีภูมิอากาศแบบอบอุ่นชื้นภาคพื้นสมุทร แม้อยู่บนละติจูดเหนือ แต่ก็อุ่นกว่าที่อื่นบนละติจูดคล้ายกัน เช่น สต็อกโฮล์ม หรือ แม้กระทั่งเมืองที่อยู่ใต้กว่า ด้วยผลจากกระแสน้ำอุ่นกัลฟ์สตรีม ในฤดูร้อนกลางวันมีความยาวถึง 18 ชั่วโมง 5 นาที ทว่าในปลายเดือนธันวาคมเหลือเพียง 6 ชั่วโมง 32 นาที เท่านั้น ฝนตกเป็นเรื่องปกติ มักไม่หนักและเกิดขึ้นทั้งปี หิมะมักตกระหว่างธันวาคมและมีนาคม ทว่าอาจพบได้ในเดือนพฤศจิกายนและเมษายน หรือบางทีในเดือนตุลาคมและพฤษภาคม หรือแม้กระทั่งในเดือนกันยายน
วัฒนธรรม
วัฒนธรรมของชาวกอเทนเบิร์กสะท้อนถึงประวัติศาสตร์เกี่ยวกับทะเล การค้าขาย และอุตสาหกรรม โดยกอเทนเบิร์กยังเป็นสถานที่ท่องเที่ยวที่ได้รับความนิยมบนชายฝั่งตะวันตก
โรงพยาบาลวชิระภูเก็ต
การรับบุคคลเข้าศึกษาในหลักสูตรแพทยศาสตรบัณฑิต
ศูนย์แพทยศาสตรศึกษาชั้นคลินิก โรงพยาบาลวชิระภูเก็ต รับนักศึกษาแพทย์เข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยวลัยลักษณ์ ตามประกาศรับตรงประจำปีของมหาวิทยาลัยวลัยลักษณ์
กลุ่มอาการโซลลิงเจอร์–เอลลิสัน
สาเหตุ
กลุ่มอาการโซลลิงเจอร์-เอลลิสันนั้นมีสาเหตุมาจากเนื้องอกตรงบริเวณส่วนบนของตับอ่อนและส่วนต้นของลำไส้เล็ก (มักจะอยู่ในส่วนที่เรียกว่าสามเหลี่ยมแกสตริโนมา (Gastrinoma triangle) ถึง 90% ซึ่งจะถูกยึดเอาไว้โดยพอร์ตาเฮปาติคัส (Porta hepaticus), ส่วนกลางของตับอ่อน, และส่วนที่สองของลำไส้เล็กส่วนดูโอดีนัม) โดยเนื้องอกเหล่านี้จะผลิตฮอร์โมนแกสตรินอีกประเภทหนึ่ง เรียกว่าฮอร์โมนแกสตริโนมา (Gastrinoma) ซึ่งระดับของฮอร์โมนที่สูงจึงก่อให้เกิดการหลั่งกรดมากเกินไปในกระเพาะอาหาร
ปริศนาลายแทง
ในปี ค.ศ. 1927 โคนัน ดอยล์จัดอันดับให้เรื่อง "ปริศนาลายแทง" อยู่ในอันดับที่ 11 ในรายการเรื่องสั้นของโฮมส์ 12 เรื่องที่ชอบที่สุด
จังหวัดของประเทศเบลเยียม
จังหวัดส่วนใหญ่ได้รับการตั้งชื่อตามดัชชีและเคาน์ตีที่เคยมีมาแต่ก่อนในพื้นที่ ในขณะที่เขตแดนนั้นส่วนมากเป็นมรดกมาจากการแบ่งเขตจังหวัดในสมัยที่ถูกผนวกเข้ากับจักรวรรดิฝรั่งเศสที่ 1 โดยใน ค.ศ. 1830 ที่มีการก่อตั้งประเทศเบลเยียมนั้นมีเพียงแค่ 9 จังหวัด รวมถึงจังหวัดบราบันต์อันเป็นที่ตั้งของเมืองหลวงบรัสเซลส์ ต่อมาใน ค.ศ. 1995 จังหวัดนี้ได้ถูกแบ่งเป็นสามส่วน ได้แก่ เฟลมิชบราบันต์ซึ่งกลายเป็นส่วนหนึ่งของแคว้นเฟลมิช วอลลูนบราบันต์ซึ่งกลายเป็นส่วนหนึ่งของแคว้นวอลลูน และส่วนสุดท้ายคือบริเวณแคว้นนครหลวงบรัสเซลส์ซึ่งกลายเป็นแคว้นที่สามของประเทศ การแบ่งการปกครองนี้แสดงให้เห็นถึงการแบ่งแยกทางการเมืองระหว่างแคว้นวอลลูนที่ใช้ภาษาฝรั่งเศสกับแคว้นเฟลมิชซึ่งใช้ภาษาดัตช์ โดยมีแคว้นนครหลวงบรัสเซลส์เป็นเขตทวิภาษา
รัฐบาลจังหวัด
ฝ่ายบริหารซึ่งในอดีตเรียกว่า คณะผู้แทนถาวร (bestendige deputatie; députation permanente; ständige Abordnung) ในแคว้นเฟลมิชในปัจจุบันเรียกว่า คณะผู้แทน (deputatie) ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด 6 ตำแหน่ง ซึ่งมาจากการแต่งตั้งของสภาจังหวัด โดยตั้งแต่ ค.ศ. 2018 เป็นต้นมาได้มีการลดจำนวนรองผู้ว่าราชการจังหวัดลงเหลือเพียง 5 ตำแหน่ง ส่วนในแคว้นวอลลูนในปัจจุบันเรียกว่า คณะจังหวัด (collège provincial; Provinzkollegium) ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด จำนวน 4–5 ตำแหน่ง (ขึ้นอยู่กับจำนวนประชากรในจังหวัดนั้น ๆ) ซึ่งมาจากการแต่งตั้งของสภาจังหวัด
โดยภายหลังจากการปฏิรูปทางการเมืองครั้งที่ 5 หน้าที่รับผิดชอบขององค์การต่าง ๆ ในสังกัดจังหวัดนั้นได้รับการถ่ายโอนให้แก่แคว้นแทน โดยแคว้นมีอำนาจในการแก้ไขหรือตรากฎหมายว่าด้วยการองค์กรในระดับจังหวัดต่าง ๆ ได้ อย่างไรก็ตาม รัฐบาลกลางยังคงมีบทบาทในกิจการบางอย่างในจังหวัด เช่น แคว้นมีหน้าที่ในการแต่งตั้งผู้ว่าราชการจังหวัด เพียงแต่จะต้องได้รับการเสนอชื่ออย่างเป็นเอกฉันท์จากรัฐบาลกลางเท่านั้น การตรากฎหมายว่าด้วยผู้ว่าราชการและรองผู้ว่าราชการกรุงบรัสเซลส์รวมทั้งรองผู้ว่าราชการจังหวัดเฟลมิชบราบันต์ก็อยู่ในอำนาจของรัฐบาลกลางเช่นกัน
โรงเรียนพิริยาลัยจังหวัดแพร่
ประวัติ
วันพุธที่ 8 กรกฎาคม 2478 โรงเรียนประจำจังหวัดแพร่พิริยาลัย ได้ย้ายมาเปิดสอนในสถานที่แห่งใหม่ เป็นต้นมา มีนักเรียนตั้งแต่ชั้นประถมศึกษาปีที่ 1 ถึงชั้นประถมศึกษา ปีที่ 6 และในปีนั้นได้เปิดสอบชั้นพาณิชยการปีที่ 5 ด้วย ต่อมาได้ขยายถึงพาณิชยการปีที่ 8 (เป็นโรงเรียนแห่งแรกในภาคเหนือตอนบนที่เปิดสอนชั้นพาณิชยการ)
มอเตอร์
อุปกรณ์เช่นขดลวดแม่เหล็กไฟฟ้าและลำโพงที่แปลงกระแสไฟฟ้าให้เป็นการเคลื่อนไหว แต่ไม่ได้สร้างพลังงานกลที่ใช้งานได้ จะเรียกถูกว่า actuator และ transducer ตามลำดับ คำว่ามอเตอร์ไฟฟ้านั้น ต้องใช้สร้างแรงเชิงเส้น(linear force) หรือ แรงบิด(torque) หรือเรียกอีกอย่างว่า หมุน (rotary) เท่านั้น
แตง (ภาพยนตร์)
แตง เป็นภาพยนตร์สั้น ที่กำกับโดยรัตน์ เปสตันยี เมื่อ พ.ศ. 2480 เป็นภาพยนตร์สมัครเล่น ถ่ายด้วยฟิล์มขาวดำขนาด 16 ม.ม. มีความยาว 400 ฟุต เป็นเรื่องเกี่ยวกับหญิงหม้ายคนหนึ่งกับลูกชาย
ภาพยนตร์เรื่องแตง ถูกส่งเข้าประกวดในเทศกาลภาพยนตร์สมัครเล่นสก็อตแลนด์ (Scottish Amateur Film Festival - SAFF) ประจำปี พ.ศ. 2481 (ค.ศ. 1938) ซึ่งจัดโดย The Mateor Film Producing Society ที่เมืองกลาสโกว์ ประเทศสก็อตแลนด์ เป็นประจำทุกปีตั้งแต่ ค.ศ. 1933 โดยในปีนั้นเมืองกลาสโกวมีการจัดงานแสดงสินค้านานาชาติ Empire Exhibition Glasgow งานเทศกาลภาพยนตร์ SAFF จึงเปิดรับภาพยนตร์ต่างประเทศเข้าประกวดเป็นปีแรก
มอเตอร์
มอเตอร์ DC แบบใช้แปรงถ่าน
บทความหลัก: DC motor
มอเตอร์ DC แบบไม่ใช้แปรง
BLDC มอเตอร์ถูกใช้กันโดยทั่วไปในที่ซึ่งการควบคุมความเร็วอย่างแม่นยำเป็นสิ่งที่จำเป็น อย่างเช่นในดิสก์ไดรฟ์ของเครื่องคอมพิวเตอร์หรือเครื่องบันทึกวิดีโอเทป, ไดรฟ์ภายใน CD, CD - ROM ( ฯลฯ ) และกลไกภายในผลิตภัณฑ์สำนักงาน เช่นพัดลม, เครื่องพิมพ์เลเซอร์ และ เครื่องถ่ายเอกสาร. พวกมันมีข้อดีหลายอย่างมากกว่ามอเตอร์ธรรมดา เช่น:
มอเตอร์แรงบิด
การประยุกต์ใช้ธรรมดาอีกประการหนึ่งคือ การควบคุมลิ้นปีกผีเสื้อของเครื่องยนต์สันดาปภายในร่วมกับตัวควบคุมอิเล็กทรอนิกส์ ในการนี้ มอเตอร์ทำงานต้านกับแรงสปริงเพื่อขยับลิ้นปีกผีเสื้อ ให้สอดคล้องกับเอาต์พุตของตัวควบคุม ตัวควบคุมจะตรวจวัดความเร็วรอบเครื่องยนต์ โดยการนับพัลส์ไฟฟ้าจากระบบจุดระเบิดหรือจากคลื่นแม่เหล็กและ, ขึ้นอยู่กับความเร็ว, ทำการปรับเปลี่ยนเล็กน้อยกับจำนวนกระแสเงินที่จ่ายให้กับมอเตอร์ ถ้าเครื่องยนต์เริ่มที่จะชะลอตัวลง เมื่อเทียบกับความเร็วที่ต้องการ กระแสจะถูกเพิ่มให้ มอเตอร์จะจ่ายแรงบิดมากขึ้น ออกแรงดึงต้านกับแรงสปริงที่ดึงกลับเพื่อเปิดลิ้นผีเสื้อนั้น เครื่องยนต์อาจจะทำงานเร็วเกินไป ตัวควบคุมจะลดกระแสลง ทำให้สปริงดึงกลับและปิดลิ้นผีเสื้อ
รัทเทอร์ฟอร์ด บี. เฮส์
17 มกราคม 1893
เฮส์ ถึงแก่อสัญกรรม ที่สเปเชี่ยล โกรฟ
มอเตอร์
มอเตอร์แบบ double feed
มอเตอร์แบบ double feed มีขดลวดหลายเฟสอิสระสองชุด ซึ่ง มีส่วนร่วมในการให้กำลังงานใน กระบวนการแปลงพลังงานที่มีอย่างน้อยหนึ่งชุดของขดลวดที่ถูกควบคุมด้วยระบบอิเล็กทรอนิกส์สำหรับการทำงานความเร็วแปรได้ ขดลวดหลายเฟสอิสระสองชุด (เช่นอเมเจอร์คู่) เป็นจำนวนสูงสุดที่ให้ไว้ในแพคเกจเดียวโดยไม่มีทอพอโลยีซ้ำกัน มอเตอร์แบบ double feed เป็นเครื่องที่มีความเร็วในช่วงแรงบิดคงที่เป็นสองเท่าของความเร็วแบบซิงโครนัสที่ความถี่ของการกระตุ้นเดียวกัน และเป็นสองเท่าของแรงบิดคงที่ของมอเตอร์แบบ single feed ที่มีชุดขดลวดแอคทีฟเพียงชุดเดียว
มอเตอร์แบบโรเตอร์ไม่ใช้เหล็กหรือไม่มีแกน
วัสดุที่ใช้มัดรวมกันเท่านั้น โรเตอร์สามารถฟิตพอดีภายในแม่เหล็กสเตเตอร์; กระบอกที่ทำด้วยแม่เหล็กอ่อนติดอยู่กับที่ภายในโรเตอร์จะเป็น return path สำหรับ flux แม่เหล็กของสเตเตอร์ การจัดเรียงแถวที่สองขดลวดโรเตอร์รอบแม่เหล็กของสเตเตอร์ ในการออกแบบแบบนั้น โรเตอร์จะฟิตภายในกระบอกแม่เหล็กอ่อนที่สามารถใช้เป็น housing สำหรับมอเตอร์และ ให้ return path สำหรับ flux อีกด้วย
มอเตอร์แบบโรเตอร์แพนเค้กหรือแกน axial
อเมเจอร์แผ่นพิมพ์(เดิมทำบนแผ่นวงจรพิมพ์)ทำจากแผ่นทองแดงเจาะรูหลายแผ่นเคลือบเข้าด้วยกันโดยใช้วัสดุที่ทันสมัยให้อยู่​​ในรูปของแผ่นแข็งบาง มีการผลิตจะออกมาที่ไม่ซ้ำกันใน โลกมอเตอร์ใช้แปรงโดยที่มันจะมีตัวแหวนสับเปลี่ยนอยู่ด้วย แปรงจะสัมผ้สโดยตรงบนพื้นผิว อเมเจอร์ทำให้การออกแบบทั้งชุดมีขนาดเล็กมาก
มอเตอร์เหล่านี้แต่เดิมถูกคิดค้นมาเพื่อขับ capstan ของตัวขับเทปแม่เหล็กในอุตสาหกรรมคอมพิวเตอร์ ที่ต้องใช้เวลาน้อยที่สุดที่จะถึงความเร็วใช้งานและระยะทางในการหยุดให้สั้นที่สุด เป็นสิ่งสำคัญ มอเตอร์แพนเค้กยังคงมีการใช้กันอย่างแพร่หลายในระบบควบคุมเซอร์โวประสิทธิภาพสูง ที่ควบคุมหุ่นยนต์ อุตสาหกรรมอัตโนมัติและอุปกรณ์การแพทย์  เนื่องจากความหลากหลายของการสร้างที่ใช้ได้ในขณะนี้ เทคโนโลยีถูกนำมาใช้ในการใช้งานจากวงการทหารที่มีอุณหภูมิสูง ถึงปั๊มต้นทุนต่ำและเซอร์โวพื้นฐาน
มอเตอร์แนวราบ
บทความหลัก: Linear motor
มอเตอร์แนวราบเป็นมอเตอร์ไฟฟ้าที่ "ไม่หมุน" คือแทนที่จะผลิตแรงบิด(หมุน) แต่จะผลิตแรงในแนวเส้นตรงตามความยาวของมัน
จุดผลิตน้ำมันสูงสุด
ทฤษฎี
นักธรณีวิทยา ดร. คอลิน แคมป์เบลล์ และ Kjell Aleklett ได้เพิ่มความนิยมของศัพท์ว่า "peak oil" เมื่อช่วยก่อตั้ง Association for the Study of Peak Oil and Gas (สมาคมเพื่อการศึกษาจุดผลิตน้ำมันและแก๊สสูงสุด ตัวย่อ ASPO) แต่ว่าในงานที่ตีพิมพ์ของ ดร. ฮับเบิร์ต เขาได้ใช้คำว่า "peak production rate (จุดยอดอัตราการผลิต)" และ "peak in the rate of discoveries (จุดยอดในอัตราการค้นพบ)"
ความต้องการน้ำมัน (อุปสงค์)
เมื่อเศรษฐกิจของประเทศต่าง ๆ พัฒนาขึ้น ทั้งระบบอุตสาหกรรมและระดับความเป็นอยู่ที่ดีขึ้น ทั้งสองล้วนเพิ่มการใช้พลังงาน ซึ่งโดยส่วนมากก็คือน้ำมัน ดังนั้น ประเทศที่มีเศรษฐกิจที่กำลังพัฒนาอย่างรวดเร็ว เช่นประเทศจีน และอินเดีย ก็กำลังกลายมาเป็นผู้บริโภคน้ำมันรายใหญ่อย่างรวดเร็ว การบริโภคน้ำมันของจีนได้เพิ่มขึ้นในอัตราร้อยละ 8 ต่อปีตั้งแต่ปี ค.ศ. 2002 เพิ่มขึ้นสองเท่าจากปี 1996 ถึงปี 2006 ในปี ค.ศ. 2008 การขายรถในประเทศจีนคาดว่า จะเพิ่มขึ้นถึง 15-20% ส่วนหนึ่งเพราะอัตราการเติบโตของเศรษฐกิจที่ 10% เป็นเวลา 5 ปีต่อ ๆ กัน
การควบคุมการผลิต
องค์กรต่าง ๆ เช่นรัฐบาลหรือกลุ่มธุรกิจผูกขาด สามารถลดระดับอุปทานของน้ำมันในตลาดโลก โดยการยึดเป็นของชาติ การลดระดับการผลิต การจำกัดสัมปทาน การเพิ่มภาษี เป็นต้น นอกจากนั้นแล้ว การคว่ำบาตรของสหประชาชาติ คอร์รัปชั่น และสงคราม อาจจะลดระดับน้ำมันได้อีกด้วย
ผลต่อเกษตรกรรมและจำนวนประชากร
เนื่องจากน้ำมันและแก๊สธรรมชาติ เป็นปัจจัยสำคัญต่อการทำเกษตรกรรม ระดับน้ำมันที่ลดลงในตลาดโลก อาจจะเพิ่มราคาอาหารอย่างรวดเร็ว และทำให้เกิดทุพภิกขภัยอย่างที่ไม่เคยมีมาก่อนในอนาคต นักธรณีวิทยาชาวอเมริกันท่านหนึ่งอ้างว่า ระดับประชากรโลกในปัจจุบันไม่สามารถยั่งยืนอยู่ได้ และเพื่อที่จะมีระบบเศรษฐกิจที่ยั่งยืนโดยปราศจากปัญหา สหรัฐอเมริกาต้องลดระดับประชากรอย่างน้อย 1/3 และประชากรโลกต้องลดลง 2/3
ส่วนประเทศไอซ์แลนด์ปัจจุบันผลิตแอมโมเนีย โดยใช้ไฟฟ้าจากแหล่งพลังงานความร้อนใต้พิภพและแหล่งพลังงานน้ำ เพราะมีทรัพยากรเหล่านั้น แต่ไม่มีทรัพยากรแบบไฮโดรคาร์บอน และมีค่าใช้จ่ายสูงในการนำเข้าแก๊สธรรมชาติ
ผลต่อแบบการดำเนินชีวิตในสหรัฐ
ราคาน้ำมันที่เพิ่มขึ้น จะมีผลต่อค่าอาหารและค่าไฟฟ้า และสิ่งจำเป็นที่มีราคาสูงขึ้นเช่นนี้ จะมีผลที่สำคัญต่อครอบครัวที่มีรายได้ต่ำหรือมีรายได้ปานกลาง ในช่วงที่เศรษฐกิจจะหดตัวเพราะมีรายได้ที่จับจ่ายได้ต่ำ และอัตราการจ้างงานที่ลดลง รายงาน Hirsch Report สรุปว่า "ถ้าไม่มีมาตรการบรรเทาที่ทันท่วงเวลา ความสมดุลของอุปสงค์และอุปทานของน้ำมันโลก จะเกิดโดยมีระดับอุปสงค์ที่สูงมาก ตามมาด้วยราคาน้ำมันที่เพิ่มขึ้นอย่างมหาศาล ทั้งสองจะทำให้เกิดความทุกข์ยากทางเศรษฐกิจอย่างสำคัญ เป็นระยะเวลานานทั่วโลก"
ปมฆ่าปริศนาพันล้าน
เนื้อเรื่องย่อ
อิสซี่ (ทิม รอธ) หนึ่งในผู้อาศัยในโรงแรมโทรม ๆ แห่งหนึ่งที่ชื่อ Million Dollar Hotel ชานเมืองลอสแอนเจลิส ได้กระโดดตึกโรงแรมฆ่าตัวตาย ท่ามกลางความแปลกใจของทุกคน แต่ที่ทำให้ตกตะลึงยิ่งกว่านั้นเมื่อรู้ว่าอิสซี่เป็นทายาทของเจ้าของธุรกิจสื่อพันล้าน โดยทิ้งปริศนาไว้ที่หลังรูปวาดของเขา ทอม ทอม (เจเรมี่ เดวี่ส์) หนึ่งในผู้อยู่อาศัยและเพื่อนของอิสซี่ผู้ผิดหวังในความรักเสมอพยายามสานสัมพันธ์กับเอลอยซ์ (มิลล่า โจโววิช) หญิงสาวที่งามราวนางฟ้าข้างถนนที่ผิดหวังในความรักเช่นกัน
กูมานอวอ
กูมานอวอ (Куманово ; Kumanovo) เป็นนครในประเทศมาซิโดเนียเหนือ และศูนย์กลางการปกครองของเทศบาลกูมานอวอ เป็นเทศบาลที่มีประชากรมากที่สุดของประเทศ กูมานอวอตั้งอยู่เหนือระดับน้ำทะเล 340 m
จุไรรัตน์ ผลเลขา
ประวัติ
เดือนมกราคม พ.ศ. 2556 จุไรรัตน์ ผลเลขา เข้าแข่งขันพลบดีเกมส์ ให้แก่สังกัดทีมมหาวิทยาลัยรัตนบัณฑิต และในเดือนมิถุนายนของปีเดียวกัน เธอได้ทำหน้าที่ในตำแหน่งมือเซตให้แก่ทีมมหาวิทยาลัยราชภัฏสวนดุสิต ในการแข่งขันวอลเลย์บอล ประชาชนหญิง ก ชิงชนะเลิศแห่งประเทศไทย ประจำปี 2556 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ที่จังหวัดศรีสะเกษ
วัดบูรพาราม
วัดบูรพาราม อาจหมายถึง
อารยะ ชุมดวง
ประวัติ
อารยะ ชุมดวง เกิดเมื่อวันที่ 21 ตุลาคม พ.ศ. 2498 เป็นบุตรคนสุดท้องของบุญธรรม ชุมดวง อดีต ส.ส.สุโขทัย กับนางวิเวียน ชุมดวง สำเร็จการศึกษา สาขาการปกครอง จากวิทยาลัยเคอร์รี่ สหรัฐอเมริกา สมรสกับนางวาสนา ชุมดวง
การทำงาน
ในการเลือกตั้ง พ.ศ. 2554 นายอารยะ ได้ลงสมัครในเขตเลือกตั้งที่ 4 จังหวัดสุโขทัย แต่ไม่ได้รับเลือกตั้ง
วัดสระแก้วปทุมทอง
ประวัติวัดสระแก้วปทุมทอง
สระแก้ว เดิมมีสภาพเป็นสระน้ำขนาดใหญ่เนื้อที่ประมาณ 2,500 ไร่ มีคลองขุดเพื่อทดน้ำจากสระไปใช้เพื่อการเกษตรหลายสาย ภายในสระมีบัวหลวงขึ้นอยู่เต็มสระ โดยกลางสระมีเกาะสองเกาะ เกาะแรกมีพระวิหารอยู่หนึ่งหลัง เกาะที่สองเป็นวัดชื่อ วัดไตรภูมิ มีพระอุโบสถแบบอุทกสีมา ทั้งสองเกาะมีสะพานทอดเข้าหากัน
หลักฐานทางประวัติศาสตร์
สร (บาลี) แปลว่า น้ำ หรือสระน้ำ
ลวง แปลว่า ทาง หรือเส้นทาง
หลักฐานฝ่ายอดีตของสระแก้ว
สระแก้ว เป็นสถานที่สำคัญมาแต่ครั้งโบราณกาลแลเคยเป็นที่สรงสนานแห่งสมเด็จพระนเรศวรเจ้า แลพระเอกาทศรสเจ้า แลพระราชวงศ์ผู้ครองเมืองพระพิษณุโลกเป็นสถานที่ศักดิ์สิทธิ์ น้ำในสระแก้วเคยได้ใช้ใน การพิธีอภิเษก น้ำอภิเษกจากจังหวัดพิษณุโลก มีอยู่ 3 แห่งคือ
หลักฐานฝ่ายปัจจุบัน
อาจเนื่องจากวัดสระแก้วปทุมทอง (วัดไตรภูมิ) เคยเป็นสนามรบและชัยภูมิที่สำคัญที่เอาไว้ตั้งทัพตีเมืองพระพิษณุโลกเพราะอุดมด้วยแหล่งน้ำ และป่าสวนเหตุนี้เจ้าเมืองกรมการผู้ปกครองเมืองอาจจำเป็นต้องทำลายวัดเดิมเสีย แล้วนำอิฐหินศิลาวัดไตรภูมิ (วัดสระแก้วปทุมทอง) ไปก่อสร้างต่อเติมกำแพงเมืองเพื่อใช้ป้องกันศึกสงครามในการรบต่าง ๆ ต่อมาเมื่อเสร็จสิ้นสงครามก็มิได้บูรณะซ่อมแซมไว้ตามเดิม จึงปล่อยรกร้างว่างเปล่ามานาน หาวัดเดิมไม่มีเหลืออีกเลยคงเหลือแต่ฐานโบสถ์ วิหาร และเจดีย์”
ลอร์ดออฟเดอะริงส์ ตอน มหันตภัยแห่งแหวน
เล่ม 1
เรื่องราวเริ่มต้นขึ้นที่งานเลี้ยงวันเกิดปีที่ 111 ของบิลโบ แบ๊กกิ้นส์ เศรษฐีฮอบบิทผู้มีนิสัยแปลกประหลาด กับโฟรโด แบ๊กกิ้นส์ หลานชายกำพร้าของเขา หลังงานเลี้ยง บิลโบยกมรดกทั้งหมดให้แก่โฟรโด เพื่อเดินทางไปใช้ชีวิตบั้นปลายที่ริเวนเดลล์ อาณาจักรเอลฟ์ที่เขาเคยไปเยือนระหว่างการผจญภัยเมื่อหลายสิบปีก่อน ในบรรดามรดกที่บิลโบยกให้โฟรโดนั้น มีแหวนทองเกลี้ยงประหลาดอยู่วงหนึ่ง
หมู่บ้านประวัติศาสตร์ชิรากาวาโงและโกกายามะ
หมู่บ้านทางประวัติศาสตร์แห่งชิรากาวาโงและโกกายามะ  (ญี่ปุ่น: 白川郷・五箇山の合掌造り集落) คือ แหล่งมรดกโลกทางวัฒนธรรมของญี่ปุ่น ประกอบด้วยหมู่บ้านเก่าแก่ 3 หมู่บ้านกลางหุบเขาที่ตั้งอยู่ในจังหวัดกิฟุและจังหวัดโทยามะ ตอนกลางของประเทศ
ภาษาฮีรีโมตู
การใช้งานภาษาฮีรีโมตูลดลงเรื่อย ๆ แม้แต่ในบริเวณที่ภาษานี้เคยเป็นภาษากลาง และแทนที่ด้วยภาษาตอกปีซินและภาษาอังกฤษเป็นเวลาหลายปี ภาษานี้ก็รับการยอมรับตามกฎหมายบางส่วน
แอนดรูว์ จอห์นสัน
ประวัติ
จอห์นสันเกิดและเติบโตจากครอบครัวที่ยากจน ที่เมืองราลี รัฐนอร์ธแคโรไลน่า บิดาของเขาคือจาค็อบ จอห์นสัน ทำงานเป็นพนักงานยกกระเป๋าในโรงแรมเล็กๆ ของหมู่บ้าน มารดาของเขาคือ พอลลี่ ทำงานเป็นช่างทอผ้า เขาจึงเป็นประธานาธิบดีที่เริ่มต้นชีวิตที่ยากจนที่สุด ในวัยเด็กถูกฝึกให้เป็นช่างตัดเสื้อ แต่ได้หนีออกมา เขาได้เปิดร้านตัดเสื้อที่เมืองกรีนวิลล์ รัฐเทนเนสซี และได้แต่งงานกับเอลิซ่า แมคคาเดิล และยังได้ร่วมอภิปรายที่สถาบันวิชาท้องถิ่นอีกด้วย
สโมสรกีฬากลางแห่งกองทัพบก โซเฟีย
สโมสรก่อตั้งอย่างเป็นทางการเมื่อวันที่ 5 พฤษภาคม ค.ศ. 1948 แต่ก่อนหน้านี้ ก่อตั้งขึ้นในฐานะสโมสรของเจ้าหน้าที่ทหารใน ค.ศ. 1923 สโมสรคว้าแชมป์ลีกของบัลแกเรียนมากที่สุดที่ 31 สมัย และคว้าแชมป์บัลแกเรียนคัพมากที่สุดที่ 20 สมัย ส่วนในการแข่งขันระหว่างประเทศ กองทัพบกเป็นเพียงสโมสรเดียวจากบัลแกเรียที่เคยเข้าถึงรอบรองชนะเลิศยูโรเปียนคัพ ซึ่งพวกเขาทำได้ถึงสองครั้ง นอกจากนี้ ยังเคยเข้าถึงรอบรองชนะเลิศยูฟ่าคัพวินเนอร์สคัพอีกหนึ่งครั้งด้วยเช่นกัน
ในประเทศ
บัลแกเรียนคัพ – (การแข่งขันอย่างไม่เป็นทางการ)
โรงเรียนสวนกุหลาบวิทยาลัย นครศรีธรรมราช
ประวัติ
โรงเรียนสวนกุหลาบวิทยาลัย นครศรีธรรมราช ถือกำเนิดจาก “โรงเรียนลานสกาประชาสรรค์” ซึ่งในระยะเริ่มแรกโรงเรียนยังไม่มีสถานที่ตั้งและอาคารเรียนถาวรจึงได้อาศัยสถานที่ชั่วคราว ณ อาคารเรียนของโรงเรียนวัดดินดอน และโรงฉันวัดดินดอน โดยได้เปิดทำการสอนครั้งแรกในระดับชั้น ม.ศ.1  เมื่อวันที่ 11 มิถุนายน พ.ศ. 2516 มีนักเรียนรุ่นแรก จำนวน 90 คน  มี นายสถิต ไชยรัตน์ ครูตรีจากโรงเรียนเบญจมราชูทิศได้รับแต่งตั้งมาดำรงตำแหน่งครูใหญ่ในขณะนั้น และได้ขอครูประชาบาลมาช่วยสอนสองท่าน คือ นายภิรมณ์ รอดสรี และนายโสภณ จิราสิต ต่อมาได้รับอัตราครูประจำการมาจำนวน 4 อัตรา
เมื่อมีจำนวนนักเรียนเพิ่มมากขึ้น จึงมีความจำเป็นต้องขยายพื้นที่โรงเรียนออกไปอีก เพื่อให้เพียงพอกับการปฏิบัติกิจกรรมต่างๆ นายสถิตย์ ไชยรัตน์ ผู้บริหารในขณะนั้นได้ร่วมกับคณาจารย์ หารายได้โดยการออกร้านจำหน่ายอาหาร ในงานเดือนสิบ และเงินบริจาคของคณะอาจารย์ นำไปซื้อที่ดินขยายเพิ่มไปทางตะวันตก เมื่อเดือนมีนาคม พ.ศ. 2527 จำนวน 5 ไร่ เป็นเงิน 200,000 บาท ทำให้ปัจจุบันจึงมีที่ดินจำนวน 42 ไร่ 3 งาน 69 ตารางวา
มัธยมศึกษาตอนต้น
การรับนักเรียนเข้าศึกษาต่อในระดับชั้นมัธยมศึกษาปีที่ 1 จะรับสมัครนักเรียนชั้นประถมศึกษาปีที่ 6 เข้ารับการสอบข้อเขียน โดยมี 2 ประเภท 8 ห้องเรียน ดังนี้
เบือร์แกร์ลีเชสเกเซทซ์บุค
เกร็ดเล็กเกร็ดน้อย
"'The foregoing provisions are also valid for bushes standing on the border.'"
เจสัน โรบาดส์
บทบาทแรกของโรบาดส์เริ่มในปี 1947 ในภาพยนตร์สั้นเรื่อง Follow That Music จากนั้นมีผลงานทางละครเวทีและโทรทัศน์ การแสดงเป็นอับราฮัม ลินคอล์น ในเรื่อง Abe Lincoln in Illinois (1964) ยังทำให้เขาได้รับการเสนอชื่อเข้าชิงรางวัลโทนี นอกจากนั้นเขายังได้รับรางวัลออสการ์ สาขานักแสดงสมทบชายยอดเยี่ยมสองปีติดต่อกัน จากการแสดงในภาพยนตร์เรื่อง All the President's Men (1976) และ Julia (1977) รวมถึงได้รับการเสนอชื่อเข้าชิงอีกหนึ่งครั้งในภาพยนตร์เรื่อง Melvin and Howard (1980)
เอ็นบีที 2 เอชดี
ประวัติ
อย่างไรก็ดี ในปี พ.ศ. 2539 สทท.11 มีข้อเสนอให้หน่วยงานต่าง ๆ โดยเฉพาะภาครัฐ สามารถแสดงภาพสัญลักษณ์หรือเครื่องหมายการค้าบนหน้าจอโทรทัศน์ได้ นอกจากนั้นก็ยังต่อยอดจากข้อเสนอข้างต้น ด้วยการผลิตภาพยนตร์โฆษณาของสถานีฯ เพื่อออกอากาศด้วยตนเอง ซึ่งดำเนินมาจนกระทั่งมีการตราพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 ซึ่งตามกฎหมายดังกล่าวมีการกำหนดไม่ให้กรมประชาสัมพันธ์หารายได้จากการโฆษณาเชิงพาณิชย์ แต่ สทท.11 ยังคงมีโฆษณาเชิงพาณิชย์อย่างต่อเนื่องจนกระทั่งเมื่อสำนักงาน กสทช. แจ้งเตือนให้ สทท. ห้ามมีการโฆษณาเชิงพาณิชย์ในรายการในช่วงปี พ.ศ. 2561 ทำให้มีการย้ายบางรายการที่ไม่สามารถปรับตัวให้ปลอดการโฆษณาเชิงพาณิชย์ได้ ไปออกอากาศทางช่องโทรทัศน์ของเอกชนแทน แต่ต่อมาเมื่อวันที่ 23 พฤษภาคม พ.ศ. 2561 พลเอกประยุทธ์ จันทร์โอชา ใช้อำนาจหัวหน้าคณะรักษาความสงบแห่งชาติตามมาตรา 44 แห่งรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งรับรองโดยมาตรา 265 แห่งรัฐธรรมนูญแห่งราชอาณาจักรไทย พุทธศักราช 2560 อนุญาตให้กรมประชาสัมพันธ์สามารถมีโฆษณาได้เท่าที่จำเป็นและเพียงพอต่อการผลิตรายการตามวัตถุประสงค์โดยต้องไม่เป็นการมุ่งต่อการแสวงหากำไรทางธุรกิจ ซึ่งส่งผลให้ สทท. สามารถหารายได้จากการโฆษณาได้เทียบเท่ากับ ททบ.5 โดยให้เป็นไปตามหลักเกณฑ์ที่ กสทช. กำหนด
การบุกยึดที่ทำการ สวท. และ สสท.
กลุ่มผู้ชุมนุมยุติการส่งกระจายเสียงของสถานีวิทยุกระจายเสียงแห่งประเทศไทย เอฟเอ็ม 92.5 และ 97.0 เมกะเฮิรตซ์ ตลอดจนมีความพยายามของเจ้าหน้าที่เทคนิค สถานีโทรทัศน์ผ่านดาวเทียมเอเอสทีวี ในการนำสัญญาณโทรทัศน์ของเอเอสทีวี มาออกอากาศในคลื่นความถี่โทรทัศน์ของเอ็นบีทีแทน เป็นผลให้เอ็นบีทีไม่สามารถออกอากาศได้ในช่วงแรก แต่หลังจากเจ้าหน้าที่ฝ่ายเทคนิคเปลี่ยนระบบการออกอากาศ โดยใช้สัญญาณแอนะล็อกแทนสัญญาณดิจิทัล ทำให้สามารถออกอากาศได้โดยไม่มีคลื่นแทรก กลุ่มผู้ชุมนุมไม่พอใจจึงตัดสายไฟฟ้าของเครื่องส่ง เพื่อให้เกิดความเสียหายแทน
ปรัชญาดุษฎีบัณฑิต
ปรัชญาดุษฎีบัณฑิต (Philosophiae doctor, Doctor of Philosophy, อักษรย่อ ปร.ด., PhD, Ph.D. หรือ DPhil ) คือปริญญาทางวิชาการสูงสุดที่ได้รับจากมหาวิทยาลัยในหลายประเทศ การได้รับปรัชญาดุษฎีบัณฑิตมาจากหลักสูตรที่มีความกว้างขวางของสาขาทางวิชาการ การได้มาซึ่งปรัชญาดุษฎีบัณฑิตมักจะเป็นที่ต้องการสำหรับอาชีพอาจารย์มหาวิทยาลัย นักวิจัย หรือนักวิทยาศาสตร์ในสาขาต่าง ๆ บุคคลที่ได้รับปริญญาปรัชญาดุษฎีบัณฑิตอาจใช้คำนำหน้าว่าดอกเตอร์ (Doctor) หรือนิยมเรียกสั้น ๆ ว่า "ดร." ("Dr" ) ในทางกฎหมายได้ หรือในประเทศที่ไม่ใช้ภาษาอังกฤษอาจใช้คำที่แตกต่างกันเช่น "Dr. phil." ในชื่อของพวกเขา และอาจใช้เป็นคำนำหลังชื่อเช่น "Ph.D.", "PhD" ขึ้นอยู่กับสถาบันที่ได้รับ
ไทสัน คิด
ประวัติ
ไทสันได้ร่วมทีมกับเดวิด ฮาร์ท สมิธในนามเดอะฮาร์ทไดนาสตี้ โดยมีนาตาเลียเป็นผู้จัดการทีม และได้คว้าแชมป์แท็กทีม WWEร่วมกับฮาร์ท สมิธ  โดยชนะทีมโชมิซ (บิ๊กโชว์และเดอะมิซ)  ก่อนจะเสียให้ดรูว์ แม็กอินไทร์และโคดี โรดส์ในไนท์ออฟแชมเปียนส์ (2010) หลังจากนั้นได้หักหลังฮาร์ท สมิธ และกลายเป็นฝ่ายอธรรม     ปี ค.ศ. 2012 ไทสันได้ร่วมทีมกับจัสติน เกเบรียล ในโนเวย์เอาท์ (2012)ได้ปล้ำชิงสิทธิ์ไปชิงแชมป์แท็กทีมโดยไพรม์ไทม์เพลเยอส์ชนะ ในสแมคดาวน์ (29 มิถุนายน ค.ศ. 2012) ชนะแจ็ก สแวกเกอร์ได้เข้าร่วมชิงกระเป๋ามันนีอินเดอะแบงก์ (2012) แต่ไม่ชนะ ปี ค.ศ. 2014 ใน NXT TakeOver ได้ชิงแชมป์ NXT กับเนวิลล์แต่ไม่ได้แชมป์ หลังแมตช์เนวิลล์เดินเข้ามาหาและกล่าวขอบคุณและยื่นมือให้จับ ทว่าไทสันไม่จับ เดินชนไหล่เนวิลล์แล้วกลับไป ในฟาสต์เลน (2015)คิดและซีซาโรได้คว้าแชมป์แท็กทีมจากดิอูโซส์ ในเอ็กซ์ตรีมรูลส์ (2015)เสียแชมป์ให้เดอะนิวเดย์ และได้กลายมาเป็นฝ่ายธรรมะ ในเดือนมิถุนายน ค.ศ. 2015 ไทสันได้รับบาดเจ็บที่คอจากการขึ้นปล้ำดาร์กแมตช์กับซามัว โจทำให้ต้องหยุดปล้ำ   ปี ค.ศ. 2017 ได้ทำงานเป็นโปรดิวเซอร์ของ WWE
วงศ์ซาลาแมนเดอร์ยักษ์
วงศ์ซาลาแมนเดอร์ยักษ์ (Giant salamander; ; オオサンショウウオ) จัดอยู่ในไฟลัมสัตว์มีแกนสันหลัง ชั้นสัตว์สะเทินน้ำสะเทินบก ในวงศ์ Cryptobranchidae
ทิงเจอร์
ทิงเจอร์ (tincture) ในทางเภสัชกรรมหมายถึง สารสกัด (เช่นจากสมุนไพร) หรือสารละลายของวัตถุที่ไม่ระเหย (เช่นไอโอดีน) ในแอลกอฮอล์ ส่วนสารละลายของวัตถุที่ระเหยได้จะเรียกว่า ของเหลวผลกลั่น (spirit) หรือ เหล้ายา แล้วนำไปใช้เป็นยารักษาโรค ตัวอย่างของทิงเจอร์ที่รู้จักกันดีเช่น ทิงเจอร์ไอโอดีน ทิงเจอร์เบนโซอิน เป็นต้น
อิซาเบล เบงเก
อาชีพ
เธอได้เดินตามเหล่าโบโนโบป่า (Pan paniscus) มากกว่า 3,000 กม. ในป่าคองโก โดยปรัชญาดุษฎีบัณฑิตของเธอที่มหาวิทยาลัยออกซฟอร์ดเป็นการศึกษาที่ครอบคลุมเป็นครั้งแรกเกี่ยวกับพฤติกรรมการเล่นของโบโนโบป่าซึ่งเป็นที่รู้จักดีต่อวงการวิทยาศาสตร์
Acutogordius
สปีชีส์ในสกุล ได้แก่:
ความถี่เชิงพื้นที่
ในคณิตศาสตร์ ฟิสิกส์ และวิศวกรรมศาสตร์ ความถี่เชิงพื้นที่ หรือ ความถี่ตามพื้นที่ (spatial frequency) เป็นลักษณะของโครงสร้างอะไรก็ได้ที่เกิดเป็นคาบ ๆ (คือเกิดซ้ำ ๆ) ไปตามพื้นที่หรือตามปริภูมิ เป็นค่าที่วัดโดยส่วนประกอบเชิงรูปไซน์ของโครงสร้าง (กำหนดโดยการแปลงฟูรีเย) ที่เกิดซ้ำ ๆ ต่อระยะทางหน่วยหนึ่ง หน่วยสากลของความถี่ตามพื้นที่ก็คือ รอบ/เมตร ในโปรแกรมประมวลผลภาพ ความถี่ตามพื้นที่มักจะมีหน่วยเป็นรอบ/มิลลิเมตร หรือคู่เส้น/มิลลิเมตร (line pairs per millimeter)
โรงเรียนวัดไร่ขิงวิทยา
โรงเรียนวัดไร่ขิงวิทยา (อังกฤษ: Watraikhing Wittaya School) (อักษรย่อ: ว.ข., W.R.K.) เป็นโรงเรียนมัธยมศึกษาประจำตำบลขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ และเป็นโรงเรียนมาตรฐานสากล (World Class Standard School) ก่อตั้งโดยพระครูมงคลวิลาส (เฉย กิตติธโร) อดีตเจ้าอาวาสวัดไร่ขิง มีเนื้อที่ 37 ไร่ 2 ประกอบด้วยอาคารเรียน 6 หลัง ตั้งอยู่ที่ 53 หมู่ 2 ถนนไร่ขิง-ทรงคนอง ตำบลไร่ขิง อำเภอสามพราน จังหวัดนครปฐม
งูปล้องทอง
งูปล้องทอง (Mangrove snake, Gold-ringed cat snake; ) เป็นงูขนาดกลางมีความยาวประมาณ 170 เซนติเมตร ลำตัวมีสีดำเป็นมันและมีสีเหลืองเป็นวงเล็ก ๆ เป็นระยะ แต่ไม่รอบตัว หัวดำ ปากลายเสือและท้องมีเขี้ยวพิษใต้ตา เมื่อถูกฉกกัดบริเวณปลายปากจะไม่เป็นอันตราย นอกเสียจากถูกฉกติดและงับไปจนถึงเขี้ยวพิษ ผู้ถูกกัดไม่มีอันตรายมากนัก หากแต่เพียงมีอาการปวดบวม แต่ไม่ปรากฏเป็นรอยแผลเป็น งูปล้องทองมีนิสัยดุ เมื่อเข้าใกล้จะงอพับตัวเตรียมฉก สามารถแผ่หนังคอทางตั้งแล้วอ้าปากเพื่อให้อีกฝ่ายกลัว งูปล้องทองชอบอาศัยอยู่ตามป่าริมแม่น้ำและริมทะเลทางภาคใต้ ในเวลากลางวันจะขดตัวนอนตามพุ่มไม้ และออกหากินในเวลากลางคืน งูปล้องทองกินอาหารได้หลายอย่างเช่น หนู, นก, ตุ๊กแก, กิ้งก่า, ปลา พบมากในจังหวัดระนอง, ชุมพร, สตูล, ยะลา, ปัตตานี, ตรัง และนราธิวาส นอกจากประเทศไทยแล้วยังพบในมาเลเซียจนถึงฟิลิปปินส์
สารบัญแฟ้มชาร์ปเลส
ในปี 1953 สติวเวิร์ต ชาร์ปเลส ได้เข้าร่วมเป็นเจ้าหน้าที่ของหอดูดาวกองทัพเรือสหรัฐ และใช้ภาพจากการสำรวจท้องฟ้าของหอดูดาวพาโลมาร์ เพื่อสำรวจบริเวณเอช 2ในทางช้างเผือก และจัดทำสารบัญแฟ้มนี้ขึ้นมา สารบัญแฟ้มนี้ได้รับการเผยแพร่ในฉบับพิมพ์ครั้งแรก (Sh1) และฉบับพิมพ์ครั้งที่สอง ฉบับตีพิมพ์ครั้งแรกในปี 1953 มีเนบิวลา 142 รายการ ฉบับพิมพ์ครั้งที่สองซึ่งได้รับการตีพิมพ์ในปี 1959 มีเนบิวลา 313 รายการ